CELEX: 22014D0158
Language: el
Date: 2014-07-09 00:00:00
Title: Απόφαση της Μεικτής Επιτροπής του ΕΟΧ αριθ. 158/2014, της 9ης Ιουλίου 2014 , για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών [2015/93]

22.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 15/86
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 158/2014
   της 9ης Ιουλίου 2014
   για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών [2015/93]
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (η «συμφωνία για τον ΕΟΧ»), και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Κρίνεται σκόπιμο να επεκταθεί η συνεργασία των συμβαλλόμενων μερών της συμφωνίας για τον ΕΟΧ, ώστε να συμπεριληφθεί ο κανονισμός (ΕΕ) αριθ. 1381/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση του Προγράμματος «Δικαιώματα, Ισότητα και Ιθαγένεια» για την περίοδο 2014-2020 (1).
            
         
               (2)
            
            
               Ως εκ τούτου, το πρωτόκολλο 31 της συμφωνίας για τον ΕΟΧ θα πρέπει να τροποποιηθεί ώστε να καταστεί δυνατόν να πραγματοποιηθεί η εν λόγω επεκταθείσα συνεργασία από την 1η Ιανουαρίου 2014,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 5 του πρωτοκόλλου 31 τροποποιείται ως εξής:
   
               1)
            
            
               Στην παράγραφο 5, οι λέξεις «, στο πρόγραμμα που αναφέρεται στη δέκατη τέταρτη περίπτωση από την 1η Ιανουαρίου 2014» παρεμβάλλονται μετά τις λέξεις «στο πρόγραμμα που αναφέρεται στη δέκατη τρίτη περίπτωση, από την 1η Ιανουαρίου 2012».
            
         
               2)
            
            
               Η ακόλουθη περίπτωση προστίθεται στην παράγραφο 8:
               
                           «—
                        
                        
                           
                              32013 R 1381: Κανονισμός (ΕΕ) αριθ. 1381/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση του Προγράμματος “Δικαιώματα, Ισότητα και Ιθαγένεια” για την περίοδο 2014-2020 (ΕΕ L 354 της 28.12.2013, σ. 62).
                           Το Λιχτενστάιν συμμετέχει μόνο στις δραστηριότητες που ενδέχεται να προκύψουν από τις γραμμές του προϋπολογισμού 33 01 04 01 Δαπάνες στήριξης για το πρόγραμμα “Δικαιώματα και Ιθαγένεια” και 33 02 02 Προώθηση της ίσης μεταχείρισης και της ισότητας.
                           Η Νορβηγία απαλλάσσεται από την υποχρέωση συμμετοχής και χρηματοδοτικής συνεισφοράς στο πρόγραμμα.»
                        
                     .
            
         Άρθρο 2
   Η παρούσα απόφαση αρχίζει να ισχύει την επομένη της τελευταίας κοινοποίησης που προβλέπεται στο άρθρο 103 παράγραφος 1 της συμφωνίας για τον ΕΟΧ (2).
   Εφαρμόζεται από την 1η Ιανουαρίου 2014.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 9 Ιουλίου 2014.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 354 της 28.12.2013, σ. 62.
   
      (2)  Δεν έχον αναφερθεί συνταγματικές απαιτήσεις.